Nemesis

Nemesis (Graece Νέμεσις 'ultio divina, vindicta; indignatio' < νέμω 'distribuo'), dea personificata retribuendi contra hybrin (Graece ὕβρις 'contumelia; superbia') quae filia Noctis et ErebiEx Hesiodo. Cf. Pausanias VII.5.2-3 qui patrem Nemesis apud Atticos Oceanum fuisse adfirmabat. nonnumquam dicebatur, aut Dios aut Oceani. Alterum nomen apud Orphicos ei erat: Adrastea (Latine 'quae effugi non potest')Plato, Phaedrus 428c., praemia et poenas animis distribuens.

Multis Graeciae locis Nemesis Iovi Helenam peperisse narrabatur, cui Leda non vera mater sed tantum nutrix dicebatur. Sic Rhamnunte, ubi magnum templum a Pausania descriptum Nemesi deae dedicatum erat, in quo statua cultui destinata a Phidia sculpta stabat.Pausanias, Descriptio Graeciae I.33.7-8 Itaque Nemesis "Rhamnusia" dicebatur. Smyrnae duae Nemeses venerabantur, quae somnio Alexandrum Magnum monuerant ut novam urbem prope montem Pagum conderet.Pausanias VII.5.1-3.

 Notae 

 Fontes 
Ammianus Marcellinus XIV.21.24-26
 Hesiodi Theogonia 223-224
 Apollodori bibliotheca 3.10.7
 Hygini Poetica Astronomica 2.8
  1.33.2-8, 7.4.2-3

Furiae

Categoria:Mythologia Graeca